title: 2007/824/EY: Neuvoston päätös, tehty 8 päivänä marraskuuta 2007 , Euroopan yhteisön ja entisen Jugoslavian tasavallan Makedonian välisen viisumien myöntämisen helpottamista koskevan sopimuksen tekemisestä

text:
               19.12.2007

               FI

               Euroopan unionin virallinen lehti

               L 334/120

         NEUVOSTON PÄÄTÖS,
   tehty 8 päivänä marraskuuta 2007,
   Euroopan yhteisön ja entisen Jugoslavian tasavallan Makedonian välisen viisumien myöntämisen helpottamista koskevan sopimuksen tekemisestä
   (2007/824/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i ja ii alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta viisumien myöntämisen helpottamista koskevan sopimuksen tekemisestä entisen Jugoslavian tasavallan Makedonian kanssa.

               (2)

               Tämä sopimus on 18 päivänä syyskuuta 2007 tehdyn neuvoston päätöksen mukaisesti allekirjoitettu Euroopan yhteisön puolesta 18 päivänä syyskuuta 2007 sillä edellytyksellä, että se tehdään myöhemmin.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnointia käsittelevä sekakomitea, joka vahvistaa oman työjärjestyksensä. Tässä tapauksessa on tarkoituksenmukaista säätää yksinkertaistetun menettelyn noudattamisesta yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitettyjen, Yhdistyneen kuningaskunnan ja Irlannin asemasta tehdyn pöytäkirjan ja Schengenin säännöstön sisällyttämisestä osaksi Euroopan unionia tehdyn pöytäkirjan mukaisesti Yhdistynyt kuningaskunta ja Irlanti eivät osallistu tämän päätöksen tekemiseen eikä se sido niitä eikä sitä sovelleta niihin.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan mukaisesti Tanska ei osallistu tämän päätöksen tekemiseen eikä päätös sido Tanskaa eikä sitä sovelleta siihen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja entisen Jugoslavian tasavallan Makedonian välinen sopimus viisumien myöntämisen helpottamisesta.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja antaa sopimuksen 14 artiklan 1 kohdassa määrätyn ilmoituksen (2).
   3 artikla
   Sopimuksen 12 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden edustajien avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 12 artiklan 4 kohdan edellyttämästä komitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 8 päivänä marraskuuta 2007.

            Neuvoston puolesta

            Puheenjohtaja

         R. PEREIRA

      (1)  Lausunto annettu 24. lokakuuta 2007 (ei vielä julkaistu virallisessa lehdessä).

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   KIRJEENVAIHTO
   Brussels, 18 September 2007
   Ms. Gordana Jankulovska,
   Minister of Interior of the former
   Yugoslav Republic of Macedonia.
   Dear Minister,
   We have the honour to propose that, if it is acceptable to your Government, this letter and your confirmation shall together take the place of signature of the Agreement between the European Community and the former Yugoslav Republic of Macedonia on the facilitation of the issuance of visas.
   The text of the aforementioned Agreement, herewith annexed, has been approved for signature by a decision of the Council of the European Union of today's date.
   Please accept, Minister, the assurance of our highest consideration.

      For the European Community

      Courtesy translation

   Brussels, 18 September 2007
   Dear Sirs,
   On behalf of the Government of the Republic of Macedonia I have the honour to acknowledge receipt of your letter dated 18th September 2007 regarding the signature of the Agreement between the Republic of Macedonia and the European Community on the facilitation of the issuance of visas, together with the attached text of the Agreement.
   I hereby declare that the Government of the Republic of Macedonia agrees with the provisions of the Agreement between the Republic of Macedonia and the European Community on the facilitation of the issuance of visas and considers the Agreement as being signed with this Exchange of Letters.
   However, I declare that the Republic of Macedonia does not accept the denomination used for my country in the above-referred documents, having in view that the constitutional name of my country is the Republic of Macedonia.
   Please accept, Sirs, the assurances of my highest consideration.

         Gordana Jankuloska

         Dr. Rui Carlos Pereira

      Minister of Internal Administration of the Republic of Portugal
      Council of the European Union

         Mr. Franco Frattini

      Vice-president of the European Commission

   Брисел, 18 септември 2007 година
   Почитувани Господа,
   Во името на Владата на Република Македонија имам чест да го потврдам приемот на Вашето писмо датирано на 18 септемвpи 2007 година, кое се однесува на потпишувањето на Спогодбата помеѓу Република Македониja и Европсkата Заедница за олеснување на издавањето визи, заедно со приложениот тeкст на Спогодбата.
   Изjавувам дека Владата на Република Македониjа е согласна со одредбите на Спогодбата помеѓу Република Македонија и Европската Заедница за олеснување на издавањето визи и смета дека со оваа размена на писма Спогодбата е потпишана.
   Сепак, изјавувам дека Република Македонија не ја прифаќа деноминацијата употребена за мојата земја во погоре наведените документи, имајќи предвид дека уставното име на мојата земја е Република Мakедонија.
   Пpимете ги Господа, изразите на моето највисоко почитување.

         Гордана Јанкулоска

         Г-дин Руи Карлос Переира

      Министеp за внатрешната администрација на Република
      Португалија Совет на Европската унија

         Г-дин Франко Фратини

      Потпретседател hа Европската комисија

   Brussels, 18 September 2007
   Ms. Gordana Jankulovska,
   Minister of Interior of the former
   Yuogoslav Republic of Macedonia.
   Dear Minister,
   We have the honour to acknowledge receipt of your letter of today's date.
   The European Community notes that the Exchange of Letters between the European Community and the Former Yugoslav Republic of Macedonia, which takes the place of signature of the Agreement between the European Community and the former Yugoslav Republic of Macedonia on the facilitation of the issuance of visas, has been accomplished and that this cannot be interpreted as acceptance or recognition by the European Community in whatever form or content of a denomination other than the ”former Yugoslav Republic of Macedonia”.
   Please accept, Minister, the assurance of our highest consideration.

      For the European Community

   Euroopan yhteisön ja entisen Jugoslavian tasavallan Makedonian välinen
   SOPIMUS
   viisumien myöntämisen helpottamisesta
   EUROOPAN YHTEISÖ, jäljempänä ’yhteisö’,
   ja
   ENTINEN JUGOSLAVIAN TASAVALTA MAKEDONIA, jäljempänä ’osapuolet’, jotka
   OTTAVAT HUOMIOON Eurooppa-neuvoston joulukuussa 2005 tekemän päätöksen myöntää entiselle Jugoslavian tasavallalle Makedonialle ehdokasmaan asema,
   OTTAVAT HUOMIOON Euroopan yhteisön ja entisen Jugoslavian tasavallan Makedonian välisen vakautus- ja assosiaatiosopimuksen, joka allekirjoitettiin huhtikuussa 2001 ja tuli voimaan 1 päivänä huhtikuuta 2004 ja joka tällä hetkellä säätelee suhteita entiseen Jugoslavian tasavaltaan Makedoniaan,
   VAHVISTAVAT aikomuksen tehdä tiivistä yhteistyötä voimassa olevien vakautus- ja assosiaatiosopimuksen rakenteiden puitteissa entisen Jugoslavian tasavallan Makedonian ja Euroopan unionin välisen viisumijärjestelmän vapauttamiseksi Thessalonikissa 21 päivänä kesäkuuta 2003 järjestetyn EU:n ja Länsi-Balkanin maiden välisen huippukokouksen päätelmien mukaisesti,
   OTTAVAT HUOMIOON entisen Jugoslavian tasavallan Makedonian edistyksen oikeuden, vapauden ja turvallisuuden alalla ja erityisesti muuttoliikkeitä, viisumipolitiikkaa, rajaturvallisuutta ja asiakirjojen turvallisuutta koskevissa kysymyksissä,
   HALUAVAT ensimmäisenä konkreettisena askeleena kohti viisumivapaata matkustusjärjestelmää helpottaa henkilökohtaista vuorovaikutusta, joka on taloudellisten, humanitaaristen, kulttuuristen, tieteellisten ja muiden siteiden vakaan kehittymisen tärkeä edellytys, helpottamalla viisumien myöntämistä entisen Jugoslavian tasavallan Makedonian kansalaisille,
   PITÄVÄT MIELESSÄ, että kaikki EU:n kansalaiset on vapautettu viisumipakosta heidän matkustaessaan entiseen Jugoslavian tasavaltaan Makedoniaan enintään 90 päivän ajaksi tai kulkiessaan entisen Jugoslavian tasavallan Makedonian alueen kautta,
   TOTEAVAT, että jos entinen Jugoslavian tasavalta Makedonia ottaa uudelleen käyttöön EU:n kansalaisia koskevan viisumipakon, EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty entisen Jugoslavian tasavallan Makedonian kansalaisille tämän sopimuksen nojalla,
   TOTEAVAT, että viisumien myöntämisen helpottaminen ei saisi johtaa laittomaan maahanmuuttoon, ja kiinnittävät erityistä huomiota turvallisuuteen ja takaisinottoon,
   OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OTTAVAT HUOMIOON Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan ja vahvistavat, että tämän sopimuksen määräyksiä ei sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Tarkoitus ja soveltamisala
   1.   Tämän sopimuksen tarkoituksena on helpottaa viisumien myöntämistä entisen Jugoslavian tasavallan Makedonian kansalaisille sellaista oleskelua varten, jonka on tarkoitus kestää enintään 90 päivää 180 päivän jaksoa kohti.
   2.   Jos entinen Jugoslavian tasavalta Makedonia ottaa uudelleen käyttöön EU:n kansalaisia tai tiettyjä EU:n kansalaisten ryhmiä koskevan viisumipakon, kyseisiin EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty entisen Jugoslavian tasavallan Makedonian kansalaisille tämän sopimuksen nojalla.
   2 artikla
   Yleinen lauseke
   1.   Tässä sopimuksessa määrättyjä viisumien myöntämisen helpottamista koskevia järjestelyjä sovelletaan entisen Jugoslavian tasavallan Makedonian kansalaisiin vain siltä osin kuin heitä ei ole vapautettu viisumipakosta yhteisön tai sen jäsenvaltioiden laeilla ja asetuksilla tai tämän sopimuksen tai muiden kansainvälisten sopimusten määräyksillä.
   2.   Kysymykset, joista ei määrätä tässä sopimuksessa, ratkaistaan entisen Jugoslavian tasavallan Makedonian tai jäsenvaltioiden kansallisen lainsäädännön tai yhteisön lainsäädännön mukaisesti; näitä ovat esimerkiksi viisumin epääminen, matkustusasiakirjojen tunnustaminen, toimeentuloon tarvittavien varojen osoittaminen sekä maahantulon epääminen ja maastapoistamiseen liittyvät toimenpiteet.
   3 artikla
   Määritelmät
   Tässä sopimuksessa tarkoitetaan:

               a)

               ’jäsenvaltiolla’ mitä tahansa Euroopan unionin jäsenvaltiota, lukuun ottamatta Tanskan kuningaskuntaa, Irlantia ja Yhdistynyttä kuningaskuntaa;

               b)

               ’Euroopan unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)

               ’entisen Jugoslavian tasavallan Makedonian kansalaisella’ henkilöä, jolla on entisen Jugoslavian tasavallan Makedonian kansalaisuus;

               d)

               ’viisumilla’ jäsenvaltion myöntämää lupaa tai sen tekemää päätöstä, joka vaaditaan:

                           —

                           maahantuloon kaikkiaan enintään 90 päivää kestävää oleskelua varten kyseisessä jäsenvaltiossa tai useammassa jäsenvaltiossa;

                           —

                           maahantuloon kyseisen jäsenvaltion tai useamman jäsenvaltion alueen kauttakulkua varten.

               e)

               ’laillisesti oleskelevalla henkilöllä’ entisen Jugoslavian tasavallan Makedonian kansalaista, jolla on lupa tai oikeus oleskella jonkin jäsenvaltion alueella yli 90 päivää yhteisön tai kansallisen lainsäädännön nojalla.

         4 artikla
   Matkan tarkoitusta koskevat todistusasiakirjat
   1.   Seuraavilta entisen Jugoslavian tasavallan Makedonian kansalaisten ryhmiltä vaaditaan toisen osapuolen alueelle suuntautuvan matkan perusteluksi vain seuraavat asiakirjat:

               a)

               koululaiset, lukio- ja yliopisto-opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun tai kouluun liittyvän toiminnan puitteissa:

                           —

                           vastaanottajana toimivan yliopiston, oppilaitoksen tai koulun kirjallinen kutsu tai ilmoittautumistodistus tai opiskelijakortti tai todistus kurssista, johon on tarkoitus osallistua;

               b)

               henkilöt, jotka osallistuvat johonkin toimintaan tieteen, tutkimuksen, kulttuurin tai taiteen alalla tai yliopistojen järjestämiin ja muihin vaihto-ohjelmiin:

                           —

                           vastaanottajana toimivan organisaation kirjallinen kutsu osallistua mainittuun toimintaan;

               c)

               kansalaisjärjestöjen edustajat, jotka matkustavat osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa:

                           —

                           vastaanottajana toimivan organisaation kirjallinen kutsu, vahvistus siitä, että henkilö edustaa kansalaisjärjestöä ja valtion viranomaisen kansallisen lainsäädännön mukaisesti antama rekisteritodistus kyseisen järjestön perustamisesta;

               d)

               toimittajat:

                           —

                           ammattialajärjestön antama todistus tai muu asiakirja, jossa todistetaan, että asianomainen henkilö on ammatiltaan toimittaja, ja työnantajan antama asiakirja, jossa todistetaan, että matkan tarkoituksena on toimittajan työn tekeminen;

               e)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi:

                           —

                           vastaanottajana toimivan organisaation kirjallinen kutsu: jäsenvaltioiden toimivaltaiset viranomaiset, kansallinen urheiluliitto tai kansallinen olympiakomitea;

               f)

               liikemiehet ja liikeyritysten edustajat:

                           —

                           vastaanottajana toimivan oikeushenkilön tai yrityksen tai kyseisen oikeushenkilön tai yrityksen toimiston tai sivutoimiston, jäsenvaltioiden keskus- ja paikallisviranomaisten tai jäsenvaltioiden alueella pidettävien kauppa- ja teollisuusmessujen, konferenssin tai symposiumin järjestelykomitean kirjallinen kutsu;

               g)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat:

                           —

                           vastaanottajana toimivan organisaation kirjallinen kutsu, jossa vahvistetaan kyseisen henkilön osallistuminen tapahtumaan;

               h)

               ystävyyskaupunkien järjestämien virallisten vaihto-ohjelmien osanottajat:

                           —

                           kyseisten kaupunkien kaupunginjohtajan tai pormestarin kirjallinen kutsu;

               i)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille entisessä Jugoslavian tasavallassa Makedoniassa rekisteröidyillä ajoneuvoilla:

                           —

                           entisen Jugoslavian tasavallan Makedonian kansainvälistä tieliikennettä harjoittavien kuljetusyhtiöiden liiton laatima kirjallinen kutsu, jossa todetaan matkojen tarkoitus, kesto ja toistumistiheys;

               j)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet:

                           —

                           entisen Jugoslavian tasavallan Makedonian toimivaltaisen rautatieyhtiön kirjallinen kutsu, jossa todetaan matkojen tarkoitus, kesto ja toistumistiheys;

               k)

               jäsenvaltioiden alueella laillisesti oleskelevien entisen Jugoslavian tasavallan Makedonian kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset):

                           —

                           vastaanottajana toimivan henkilön kirjallinen kutsu;

               l)

               uskonnollisten yhteisöjen edustajat:

                           —

                           entisessä Jugoslavian tasavallassa Makedoniassa rekisteröidyn uskonnollisen yhteisön kirjallinen kutsu, jossa todetaan matkojen tarkoitus, kesto ja toistumistiheys;

               m)

               lääketieteellisistä syistä vierailevat henkilöt ja tarvittavat saattajat:

                           —

                           hoitolaitoksen virallinen asiakirja, jossa vahvistetaan hoidon tarve kyseisessä laitoksessa ja saattajan tarpeellisuus, ja todistus riittävistä rahavaroista hoidon maksamiseksi;

               n)

               hautajaisiin osallistuvat henkilöt:

                           —

                           virallinen asiakirja, joka vahvistaa kuolemantapauksen, sekä todistus hakijan ja vainajan sukulaisuus- tai muusta suhteesta;

               o)

               virallisten valtuuskuntien jäsenet, jotka osallistuvat entiselle Jugoslavian tasavallalle Makedonialle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella:

                           —

                           entisen Jugoslavian tasavallan Makedonian viranomaisen kirje, jossa vahvistetaan, että hakija on sitä edustavan valtuuskunnan jäsen, joka matkustaa toisen osapuolen alueelle osallistuakseen edellä mainittuihin tapahtumiin, ja virallisen kutsun jäljennös;

               p)

               matkailijat:

                           —

                           jäsenvaltioiden paikallisen konsuliyhteistyön puitteissa hyväksymän matkatoimiston tai matkanjärjestäjän antama todistus tai tosite, jossa vahvistetaan valmismatkavaraus;

               q)

               sotilas- ja siviilihautausmailla vierailevat henkilöt:

                           —

                           virallinen asiakirja, joka osoittaa, että hauta on edelleen olemassa, sekä todistus hakijan ja vainajan sukulaisuus- tai muusta suhteesta.

         2.   Tämän artiklan 1 kohdassa tarkoitetussa kirjallisessa kutsussa on mainittava seuraavat seikat:

               a)

               kutsuttu henkilö: etu- ja sukunimi, syntymäaika, sukupuoli, kansalaisuus, henkilöasiakirjan numero, matkan ajankohta ja tarkoitus, maahantulojen määrä ja tarvittaessa kutsutun mukana matkustavan puolison ja lasten nimet;

               b)

               kutsujana toimivan henkilön etu- ja sukunimi sekä osoite; tai

               c)

               kutsujana toimivan oikeushenkilön, yrityksen tai organisaation täydellinen nimi ja osoite ja

                           —

                           jos kutsun esittää organisaatio, kutsun allekirjoittajan nimi ja asema;

                           —

                           jos kutsun esittää oikeushenkilö tai yritys tai kyseisen oikeushenkilön tai yrityksen toimisto tai sivutoimisto, joka on sijoittautunut jonkin jäsenvaltion alueelle, sen rekisteröintinumero kyseisen jäsenvaltion kansallisen lainsäädännön mukaisesti.

         3.   Tämän artiklan 1 kohdassa mainittuihin ryhmiin kuuluville henkilöille myönnetään kaikentyyppisiä viisumeja yksinkertaistetun menettelyn mukaan ilman muita matkan tarkoitusta koskevia perusteluja, kutsuja tai vahvistuksia.
   5 artikla
   Toistuvaisviisumien myöntäminen
   1.   Jäsenvaltioiden diplomaatti- ja konsuliedustustot myöntävät enintään viisi vuotta voimassa olevia toistuvaisviisumeja seuraaviin ryhmiin kuuluville henkilöille:

               a)

               kansallisen hallituksen, parlamentin, perustuslakituomioistuimen, korkeimman oikeuden, oikeudellisen neuvoston ja julkisten syyttäjien neuvoston jäsenet, ellei heitä ole tällä sopimuksella vapautettu viisumipakosta tehtäviensä hoitamisen yhteydessä siten, että viisumi on voimassa heidän toimikautensa ajan, jos se kestää alle viisi vuotta;

               b)

               virallisten valtuuskuntien vakinaiset jäsenet, jotka osallistuvat entiselle Jugoslavian tasavallalle Makedonialle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               c)

               jäsenvaltioiden alueella laillisesti oleskelevien entisen Jugoslavian tasavallan Makedonian kansalaisten luona vierailevat puolisot ja alle 21-vuotiaat tai huollettavana olevat lapset (myös adoptiolapset) ja vanhemmat (myös huoltajat) siten, että viisumin voimassaoloaika on rajoitettu laillisen oleskelun voimassaoloaikaan;

               d)

               liikemiehet ja liikeyritysten edustajat, jotka matkustavat säännöllisesti jäsenvaltioihin;

               e)

               toimittajat;

               f)

               entisessä Jugoslavian tasavallassa Makedoniassa rekisteröityjen uskonnollisten yhteisöjen edustajat, jotka matkustavat säännöllisesti jäsenvaltioihin.

         2.   Jäsenvaltioiden diplomaatti- ja konsuliedustustot myöntävät enintään yhden vuoden voimassa olevia toistuvaisviisumeja seuraaviin ryhmiin kuuluville henkilöille edellyttäen, että heille on edellisen vuoden aikana myönnetty vähintään yksi viisumi ja että he ovat käyttäneet sitä kohdevaltion maahantuloa ja oleskelua koskevan lainsäädännön mukaisesti ja että heillä on perusteltu syy hakea toistuvaisviisumia:

               a)

               opiskelijat ja jatko-opiskelijat, jotka osallistuvat säännöllisesti opinto- tai koulutustarkoituksessa tehtäville matkoille esimerkiksi vaihto-ohjelman puitteissa;

               b)

               henkilöt, jotka osallistuvat johonkin toimintaan tieteen, tutkimuksen, kulttuurin tai taiteen alalla sekä yliopistojen järjestämiin ja muihin vaihto-ohjelmiin ja matkustavat säännöllisesti jäsenvaltioihin;

               c)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               d)

               kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin;

               e)

               kansalaisjärjestöjen edustajat, jotka matkustavat säännöllisesti jäsenvaltioihin osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa;

               f)

               ystävyyskaupunkien järjestämien virallisten vaihto-ohjelmien osanottajat;

               g)

               pormestarit ja kunnanvaltuustojen jäsenet;

               h)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille entisessä Jugoslavian tasavallassa Makedoniassa rekisteröidyillä ajoneuvoilla;

               i)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet;

               j)

               lääketieteellisistä syistä säännöllisesti vierailevat henkilöt ja tarvittavat saattajat;

               k)

               virallisten valtuuskuntien jäsenet, jotka osallistuvat entiselle Jugoslavian tasavallalle Makedonialle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella.

         3.   Jäsenvaltioiden diplomaatti- ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja tämän artiklan 2 kohdassa mainittuihin ryhmiin kuuluville henkilöille ja muille henkilöille edellyttäen, että he ovat edellisen vuoden aikana käyttäneet heille myönnettyä yhden vuoden toistuvaisviisumia kohdevaltion maahantuloa ja oleskelua koskevan lainsäädännön mukaisesti ja että perusteet toistuvaisviisumin hakemiselle ovat edelleen voimassa.
   4.   Tämän artiklan 1–3 kohdassa tarkoitetut henkilöt voivat oleskella jäsenvaltioiden alueella yhteensä enintään 90 päivää 180 päivän jaksoa kohti.
   6 artikla
   Viisumihakemusten käsittelymaksu
   1.   Viisumihakemusten käsittelystä peritään entisen Jugoslavian tasavallan Makedonian kansalaisilta 35 euron maksu.
   Edellä mainittua määrää voidaan tarkistaa 14 artiklan 4 kohdassa määrätyn menettelyn mukaisesti.
   Jos entinen Jugoslavian tasavalta Makedonia ottaa uudelleen käyttöön EU:n kansalaisia koskevan viisumipakon, entisen Jugoslavian tasavallan Makedonian veloittama viisumimaksu saa olla korkeintaan 35 euroa tai sovittu summa, jos maksua tarkistetaan 14 artiklan 4 kohdassa säädetyn menettelyn mukaisesti.
   2.   Seuraaviin ryhmiin kuuluvat henkilöt vapautetaan viisumihakemuksen käsittelymaksusta:

               a)

               jäsenvaltioiden alueella laillisesti oleskelevien entisen Jugoslavian tasavallan Makedonian kansalaisten lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset);

               b)

               virallisten valtuuskuntien jäsenet, jotka osallistuvat entiselle Jugoslavian tasavallalle Makedonialle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               c)

               kansallisen hallituksen, parlamentin, perustuslakituomioistuimen, korkeimman oikeuden, oikeudellisen neuvoston ja julkisten syyttäjien neuvoston jäsenet, ellei heitä ole tällä sopimuksella vapautettu viisumipakosta tehtäviensä hoitamisen yhteydessä;

               d)

               pormestarit ja kunnanvaltuustojen jäsenet;

               e)

               vammaiset ja tarvittaessa heidän saattajansa;

               f)

               henkilöt, jotka ovat asiakirjoin osoittaneet matkustavansa humanitaarisista syistä esimerkiksi siksi, että he tarvitsevat kiireellistä lääkärinhoitoa, sekä tällaisen henkilön saattaja, tai henkilöt, jotka osallistuvat lähisukulaisen hautajaisiin tai vierailevat vakavasti sairaana olevan lähisukulaisen luona;

               g)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               h)

               henkilöt, jotka osallistuvat johonkin toimintaan tieteen, tutkimuksen, kulttuurin tai taiteen alalla sekä yliopistojen järjestämiin ja muihin vaihto-ohjelmiin;

               i)

               ystävyyskaupunkien järjestämien virallisten vaihto-ohjelmien osanottajat;

               j)

               toimittajat;

               k)

               eläkeläiset;

               l)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille entisessä Jugoslavian tasavallassa Makedoniassa rekisteröidyillä ajoneuvoilla;

               m)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet;

               n)

               kansalaisjärjestöjen edustajat, jotka matkustavat osallistuakseen kokouksiin, seminaareihin, vaihto-ohjelmiin tai kursseihin;

               o)

               entisessä Jugoslavian tasavallassa Makedoniassa rekisteröityjen uskonnollisten yhteisöjen edustajat;

               p)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat;

               q)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun tai kouluun liittyvän toiminnan puitteissa;

               r)

               alle kuusivuotiaat lapset.

         3.   Tämän artiklan 1 kohdasta poiketen Bulgaria ja Romania, joita sitoo Schengenin säännöstö mutta jotka eivät vielä myönnä Schengen-viisumeja, voivat vapauttaa entisen Jugoslavian tasavallan Makedonian kansalaiset lyhytaikaisia viisumeja koskevien hakemusten käsittelymaksusta siihen neuvoston päätöksellä määrättävään päivään saakka, jolloin ne panevat täysimääräisesti täytäntöön viisumipolitiikkaa koskevan Schengenin säännöstön.
   7 artikla
   Viisumihakemusten käsittelyajat
   1.   Jäsenvaltioiden diplomaatti- ja konsuliedustustot tekevät päätöksen viisumin myöntämisestä 10 kalenteripäivän kuluessa viisumihakemuksen ja sen liiteasiakirjojen vastaanottamisesta.
   2.   Viisumihakemusta koskevan päätöksenteon määräaikaa voidaan pidentää enintään 30 kalenteripäivään yksittäistapauksissa, erityisesti silloin kun hakemuksen käsittely vaatii lisätarkistuksia.
   3.   Kiireellisissä tapauksissa viisumihakemusta koskeva päätös voidaan tehdä kahden päivän kuluessa tai nopeammin.
   8 artikla
   Lähtö siinä tapauksessa, että asiakirjat ovat kadonneet tai ne on varastettu
   Euroopan unionin ja entisen Jugoslavian tasavallan Makedonian kansalaiset, jotka ovat kadottaneet henkilöasiakirjansa tai joilta ne on varastettu heidän oleskellessaan entisen Jugoslavian tasavallan Makedonian tai jäsenvaltioiden alueella, voivat lähteä kyseiseltä alueelta ilman viisumia tai muuta lupaa esittämällä jäsenvaltioiden tai entisen Jugoslavian tasavallan Makedonian diplomaatti- tai konsuliedustuston heille myöntämän voimassa olevan henkilöasiakirjan, joka oikeuttaa rajanylitykseen.
   9 artikla
   Viisumin voimassaoloajan pidentäminen poikkeuksellisissa olosuhteissa
   Jos entisen Jugoslavian tasavallan Makedonian kansalaiset eivät voi lähteä jäsenvaltioiden alueelta viisumissa mainittuun määräaikaan mennessä ylivoimaisen esteen tai humanitaaristen, vakavien ammatillisten tai henkilökohtaisten syiden vuoksi, heidän viisuminsa voimassaoloaikaa voidaan pidentää maksutta vastaanottavan valtion soveltaman lainsäädännön mukaisesti, kunnes paluu asuinvaltioon on mahdollinen.
   10 artikla
   Diplomaattipassit
   1.   Entisen Jugoslavian tasavallan Makedonian kansalaisilta, joilla on voimassa oleva diplomaattipassi, ei vaadita viisumia jäsenvaltioiden alueelle tuloa, alueelta poistumista tai alueen kauttakulkua varten.
   2.   Tämän artiklan 1 kohdassa mainitut henkilöt voivat oleskella jäsenvaltioiden alueella enintään 90 päivää 180 päivän jaksoa kohti.
   11 artikla
   Viisumien alueellinen voimassaolo
   Entisen Jugoslavian tasavallan Makedonian kansalaisilla on oikeus matkustaa jäsenvaltioiden alueella samoin edellytyksin kuin Euroopan unionin kansalaiset, ellei jäsenvaltioiden kansallista turvallisuutta koskevista kansallisista säännöistä ja asetuksista tai sellaisia viisumeja, joiden alueellinen voimassaolo on rajattu, koskevista EU:n säännöistä muuta johdu.
   12 artikla
   Sopimuksen hallinnointia käsittelevä sekakomitea
   1.   Osapuolet perustavat asiantuntijoiden sekakomitean, jäljempänä ’komitea’, joka muodostuu Euroopan yhteisön ja entisen Jugoslavian tasavallan Makedonian edustajista. Yhteisöä edustaa Euroopan yhteisöjen komissio jäsenvaltioiden asiantuntijoiden avustamana.
   2.   Komitean tehtävänä on muun muassa:

               a)

               valvoa tämän sopimuksen täytäntöönpanoa (säännöllinen tietojenvaihto, esimerkiksi myönnettyjen viisumien ja tehtyjen ja hylättyjen viisumihakemusten lukumäärää koskevat tiedot);

               b)

               ehdottaa sopimukseen muutoksia tai lisäyksiä;

               c)

               ratkaista kiistoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu aina tarvittaessa jommankumman osapuolen pyynnöstä ja vähintään kerran vuodessa.
   4.   Komitea vahvistaa työjärjestyksensä.
   5.   Komitea ilmoittaa säännöllisesti vakaus- ja assosiaatiosopimuksen nojalla perustetuille elimille tämän sopimuksen täytäntöönpanoa koskevat tiedot.
   13 artikla
   Tämän sopimuksen suhde jäsenvaltioiden ja entisen Jugoslavian tasavallan Makedonian välillä tehtyihin kahdenvälisiin sopimuksiin
   1.   Tämän sopimuksen määräyksiä sovelletaan sopimuksen voimaantulosta alkaen ensisijaisina muihin kahden- tai monenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja entisen Jugoslavian tasavallan Makedonian välillä, siltä osin kuin viimeksi mainittujen sopimusten tai järjestelyjen määräykset koskevat tämän sopimuksen kattamia kysymyksiä.
   2.   Yksittäisten jäsenvaltioiden ja entisen Jugoslavian tasavallan Makedonian välillä ennen 1 päivää tammikuuta 2007 allekirjoitettujen kahdenvälisten sopimusten tai järjestelyjen määräyksiä, jotka koskevat virkapassin haltijoiden vapauttamista viisumipakosta, sovelletaan vielä viiden vuoden ajan tämän sopimuksen voimaantulosta rajoittamatta kuitenkaan kyseisten jäsenvaltioiden tai entisen Jugoslavian tasavallan Makedonian oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana.
   14 artikla
   Loppumääräykset
   1.   Osapuolet ratifioivat tai hyväksyvät tämän sopimuksen omia menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen saattaneensa päätökseen edellä tarkoitetut menettelyt.
   2.   Tämän artiklan 1 kohdasta poiketen tämä sopimus tulee voimaan vasta samana päivänä kuin Euroopan yhteisön ja entisen Jugoslavian tasavallan Makedonian välillä tehty takaisinottosopimus, jos kyseinen päivämäärä on myöhempi kuin tämän artiklan 1 kohdassa tarkoitettu päivämäärä.
   3.   Tämä sopimus on voimassa toistaiseksi, ellei sitä irtisanota tämän artiklan 6 kohdan mukaisesti.
   4.   Tätä sopimusta voidaan muuttaa osapuolten kirjallisella sopimuksella. Muutokset tulevat voimaan, kun osapuolet ovat ilmoittaneet toisilleen saattaneensa päätökseen tätä varten tarvittavat sisäiset menettelynsä.
   5.   Kumpikin osapuoli voi keskeyttää tämän sopimuksen tai sen osan soveltamisen yleiseen järjestykseen tai kansalliseen turvallisuuteen tai kansanterveyden suojaamiseen liittyvistä syistä. Päätös soveltamisen keskeyttämisestä on annettava tiedoksi toiselle osapuolelle viimeistään 48 tuntia ennen päätöksen voimaantuloa. Kun keskeyttämiseen johtaneet syyt lakkaavat olemasta voimassa, soveltamisen keskeyttäneen osapuolen on ilmoitettava tästä välittömästi toiselle osapuolelle.
   6.   Kumpi tahansa osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Sopimuksen voimassaolo päättyy 90 päivän kuluttua päivästä, jona kyseinen ilmoitus on tehty.
   LIITE
   SOPIMUKSEEN LIITETTY PÖYTÄKIRJA JÄSENVALTIOISTA, JOTKA EIVÄT SOVELLA TÄYSIMÄÄRÄISESTI SCHENGENIN SÄÄNNÖSTÖÄ
   Ne jäsenvaltiot, joita Schengenin säännöstö velvoittaa, mutta jotka eivät myönnä Schengen-viisumeja ennen kuin neuvosto on tehnyt asiaa koskevan päätöksen, myöntävät kansallisia viisumeja, jotka ovat voimassa ainoastaan niiden omalla alueella.
   Nämä jäsenvaltiot voivat yksipuolisesti tunnustaa Schengen-viisumit ja -oleskeluluvat niiden alueen kautta tapahtuvaa kauttakulkua varten 14 päivänä kesäkuuta 2006 tehdyn Euroopan parlamentin ja neuvoston päätöksen N:o 895/2006/EY mukaisesti.
   Koska 14 päivänä kesäkuuta 2006 tehtyä Euroopan parlamentin ja neuvoston päätöstä N:o 895/2006/EY ei sovelleta Romaniaan ja Bulgariaan, Euroopan komissio aikoo ehdottaa vastaavia määräyksiä, jotta kyseiset maat voivat yksipuolisesti tunnustaa Schengen-viisumit ja-oleskeluluvat ja muut vastaavat asiakirjat, joita ovat antaneet sellaiset jäsenvaltiot, jotka eivät ole vielä täysin integroituneet Schengen-alueeseen niiden alueen kautta tapahtuvaa kauttakulkua varten.
   YHTEINEN JULISTUS VASTAVUOROISEN VIISUMIVAPAAN MATKUSTUSJÄRJESTELMÄN MAHDOLLISUUDESTA
   Thessalonikissa 21 päivänä kesäkuuta 2003 järjestetyn EU:n ja Länsi-Balkanin maiden välisen huippukokouksen päätelmien mukaisesti tässä sopimuksessa määrätyt viisumien myöntämisen helpottamista koskevat järjestelyt katsotaan siirtymäkaudeksi ennen viisumivapaan matkustusjärjestelmän käyttöönottamista entisen Jugoslavian tasavallan Makedonian kansalaisten osalta.
   Viisumivapaa matkustusjärjestelmä otetaan käyttöön entisen Jugoslavian tasavallan Makedonian kansalaisten osalta ottaen huomioon myönteisen arvion maan edistymisestä asiaankuuluvien uudistusten täytäntöönpanossa ja 15 päivänä maaliskuuta 2001 annetussa neuvoston asetuksessa (EY) N:o 539/2001 säädettyjen menettelyjen ja perusteiden mukaisesti.
   YHTEINEN JULISTUS TANSKASTA
   Osapuolet toteavat, että tätä sopimusta ei sovelleta viisumien myöntämismenettelyihin Tanskan kuningaskunnan diplomaatti- ja konsuliedustustoissa.
   Tämän vuoksi on suotavaa, että Tanskan ja entisen Jugoslavian tasavallan Makedonian viranomaiset tekevät viipymättä kahdenvälisen sopimuksen, jonka mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja entisen Jugoslavian tasavallan Makedonian välillä tehdyssä sopimuksessa.
   YHTEINEN JULISTUS YHDISTYNEESTÄ KUNINGASKUNNASTA JA IRLANNISTA
   Osapuolet ottavat huomioon sen, että tätä sopimusta ei sovelleta Yhdistyneen kuningaskunnan eikä Irlannin alueella.
   Tämän vuoksi on suotavaa, että Yhdistyneen kuningaskunnan ja Irlannin sekä entisen Jugoslavian tasavallan Makedonian viranomaiset tekevät kahdenväliset sopimukset viisumien myöntämismenettelyjen helpottamisesta.
   YHTEINEN JULISTUS ISLANNISTA JA NORJASTA
   Osapuolet ottavat huomioon Euroopan yhteisön sekä Norjan ja Islannin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdystä sopimuksesta.
   Tämän vuoksi on suotavaa, että Norjan ja Islannin sekä entisen Jugoslavian tasavallan Makedonian viranomaiset tekevät viipymättä kahdenväliset sopimukset, joiden mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja entisen Jugoslavian tasavallan Makedonian välillä tehdyssä sopimuksessa.
   YHTEINEN JULISTUS SVEITSIN VALALIITOSTA JA LIECHTENSTEINISTA
   (tarvittaessa)
   Jos EU:n, EY:n ja Sveitsin valaliiton sopimus Sveitsin valaliiton assosioitumisesta Schengenin säännöstön täytäntöönpanoon, soveltamiseen ja kehittämiseen ja tämän sopimuksen liitteenä olevat Liechtensteinia koskevat pöytäkirjat ovat tulleet voimaan siihen mennessä, kun neuvottelut entisen Jugoslavian tasavallan Makedonian kanssa ovat päättyneet, myös Sveitsin ja Liechtensteinin osalta laaditaan vastaava julistus.
   YHTEINEN JULISTUS VIISUMIHAKEMUSTEN KÄSITTELYMAKSUISTA
   Euroopan yhteisö ottaa huomioon entisen Jugoslavian tasavallan Makedonian ilmaiseman huolen siitä, että sen kansalaisille myönnetään Schengen-viisumeja, joiden alueellinen voimassaolo on rajattu yhteen tai useampaan jäsenvaltioon. Euroopan yhteisö ottaa myös huomioon entisen Jugoslavian tasavallan Makedonian esittämän pyynnön siitä, että sen kansalaisilta, joilla on Schengen-viisumi, jonka alueellinen voimassaolo on rajattu yhteen tai useampaan jäsenvaltioon, ja joilla on matkustustarve mainitun viisumin voimassaoloaikana jäsenvaltioon, joka ei kuulu viisumin alueellisen voimassaolon piiriin, ei pitäisi periä käsittelymaksua toisesta viisumihakemuksesta.
   Osapuolet ovat yhtä mieltä siitä, että 12 artiklassa tarkoitetun komitean olisi arvioitava tämä asia uudelleen ja annettava sille etusija, kun Euroopan parlamentti ja neuvosto ovat hyväksyneet yhteisön viisumisäännöstön, jonka luonnoksessa tätä asiaa käsitellään.
   EUROOPAN YHTEISÖN JULISTUS VIRKAPASSIN HALTIJOITA KOSKEVAN VIISUMIPAKON TARKISTAMISESTA
   Koska yksittäisten jäsenvaltioiden ja entisen Jugoslavian tasavallan Makedonian välisissä ennen 1 päivää tammikuuta 2007 allekirjoitetuissa kahdenvälisissä sopimuksissa tai järjestelyissä määrättyä virkapassin haltijoiden vapautusta viisumipakosta sovelletaan ainoastaan viiden vuoden ajan tämän sopimuksen voimaantulosta rajoittamatta kyseisten jäsenvaltioiden tai entisen Jugoslavian tasavallan Makedonian oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana, Euroopan yhteisö arvioi virkapassin haltijoiden tilanteen uudestaan viimeistään kahden vuoden kuluttua tämän sopimuksen voimaantulosta ottaen huomioon sopimukseen tämän vuoksi 14 artiklan 4 kohdassa tarkoitetun menettelyn mukaisesti mahdollisesti tehdyt muutokset.
   EUROOPAN YHTEISÖN JULISTUS VIISUMINHAKIJOIDEN MAHDOLLISUUDESTA SAADA TIETOJA JA LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISMENETTELYJÄ JA TARVITTAVIA LIITEASIAKIRJOJA KOSKEVIEN TIETOJEN YHDENMUKAISTAMISESTA
   Euroopan yhteisö toteaa, että läpinäkyvyys on viisuminhakijoiden kannalta tärkeää, ja muistuttaa, että Euroopan komissio antoi 19 päivänä heinäkuuta 2006 diplomaatti- ja konsuliedustustojen yhteisen konsuliohjeiston uudelleenlaadintaa koskevan lainsäädäntöehdotuksen. Ohjeistossa käsitellään viisuminhakijoiden pääsyä jäsenvaltioiden diplomaatti- ja konsuliedustustoihin.
   Viisuminhakijoille annettavien tietojen osalta Euroopan yhteisö katsoo, että olisi ryhdyttävä seuraaviin aiheellisiin toimenpiteisiin:

               —

               On laadittava viisuminhakijoille yleinen perustiedote viisumien hakemiseen liittyvistä menettelyistä ja edellytyksistä sekä viisumien voimassaolosta.

               —

               Euroopan yhteisö laatii luettelon sovellettavista vähimmäisvaatimuksista, jotta voidaan varmistaa, että entisestä Jugoslavian tasavallasta Makedoniasta kotoisin olevat hakijat saavat johdonmukaiset ja yhtenevät perustiedot ja että heiltä vaaditaan periaatteessa samat liiteasiakirjat.

         Edellä mainittuja tietoja, mukaan luettuna luettelo paikallisen konsuliyhteistyön puitteissa hyväksytyistä matkatoimistoista ja matkanjärjestäjistä, on levitettävä laajalti (konsuliedustustojen ilmoitustauluilla, esitteissä, Internet-sivustoilla/jne.).
   Jäsenvaltioiden diplomaatti- ja konsuliedustustot valmistautuvat siihen, että viisumihakemuksen ja liiteasiakirjojen jättämistä koskeva tapaaminen voidaan järjestää kohtuullisessa ajassa.
   Jäsenvaltioiden diplomaatti- ja konsuliedustustot antavat tietoja Schengenin säännöstön nojalla voimassa olevista mahdollisuuksista helpottaa tapauskohtaisesti viisumien myöntämistä lyhytaikaista oleskelua varten, mukaan luettuna asiakirjoja koskevien vaatimusten yksinkertaistaminen tapauskohtaisesti ja erityisesti vilpittömässä mielessä toimivien henkilöiden osalta.
   BULGARIAN POLIITTINEN JULISTUS PAIKALLISESTA RAJALIIKENTEESTÄ
   Bulgarian tasavalta ilmoittaa olevansa halukas aloittamaan neuvottelut entisen Jugoslavian tasavallan Makedonian kanssa kahdenvälisestä sopimuksesta pannakseen täytäntöön paikallista rajaliikennettä koskevan järjestelyn, joka vahvistettiin paikallista rajaliikennettä koskevan järjestelyn käyttöönotosta jäsenvaltioiden maaulkorajoilla sekä Schengenin yleissopimuksen säännösten muuttamisesta 20 päivänä joulukuuta 2006 annetussa asetuksessa (EY) N:o 1931/2006.
   EUROOPAN YHTEISÖN JULISTUS VIISUMIEN MYÖNTÄMISEN HELPOTTAMISESTA PERHEENJÄSENTEN OSALTA
   Euroopan yhteisö ottaa huomioon entisen Jugoslavian tasavallan Makedonian ehdotuksen määritellä laajemmin perheenjäsenet, joiden osalta viisumien myöntämistä olisi helpotettava, sekä merkityksen, joka tähän ryhmään kuuluvien henkilöiden liikkumisen yksinkertaistamisella on entiselle Jugoslavian tasavallalle Makedonialle.
   Helpottaakseen useampien sellaisten henkilöiden liikkuvuutta, joilla on perhesiteitä (erityisesti sisaret ja veljet lapsineen) jäsenvaltioiden alueella laillisesti oleskeleviin entisen Jugoslavian tasavallan Makedonian kansalaisiin, Euroopan yhteisö kehottaa jäsenvaltioiden konsuliedustustoja käyttämään täysimääräisesti hyväkseen voimassa olevia yhteisön säännöstöön sisältyviä mahdollisuuksia helpottaa viisumien myöntämistä tähän ryhmään kuuluville henkilöille, erityisesti yksinkertaistamalla hakijoilta pyydettyjä asiakirjatodisteita, vapauttamalla heidät käsittelymaksusta ja myöntämällä tarvittaessa toistuvaisviisumeja.


Avis juridique important

|

32002D0622(02)

Neuvoston päätös, tehty 13 päivänä kesäkuuta 2002, Europolin henkilöstöön sovellettavien peruspalkkojen ja lisien mukauttamisesta

Virallinen lehti nro C 150 , 22/06/2002 s. 0002 - 0003

Neuvoston päätös,tehty 13 päivänä kesäkuuta 2002,Europolin henkilöstöön sovellettavien peruspalkkojen ja lisien mukauttamisesta(2002/C 150/02)EUROOPAN UNIONIN NEUVOSTO, jokaottaa huomioon 3 päivänä joulukuuta 1998 annetun neuvoston säädöksen Europolin henkilöstösäännöistä(1) (jäljempänä "henkilöstösäännöt") ja erityisesti niiden 44 artiklan,ottaa huomioon Belgian kuningaskunnan tekemän aloitteen(2),ottaa huomioon Euroopan parlamentin lausunnon(3),ottaa huomioon että Europolin hallintoneuvosto on tarkistanut Europolin työntekijöiden palkkausta,sekä katsoo seuraavaa:(1) Edellä mainitussa hallintoneuvoston suorittamassa tarkistuksessa on otettu huomioon Alankomaiden elinkustannuksissa tapahtuneet muutokset ja muutokset jäsenvaltioiden julkishallinnon palkoissa sekä Europolin palvelukseenottotarpeet.(2) Mainitun tarkistuksen perusteella 5,2 prosentin lisäys palkkaukseen olisi aiheellinen 1 päivän heinäkuuta 2001 ja 1 päivän heinäkuuta 2002 välisenä aikana.(3) Neuvosto päättää yksimielisesti Europolin työntekijöiden peruspalkkojen ja lisien mukauttamisesta kyseisen tarkistuksen perusteella,ON PÄÄTTÄNYT SEURAAVAA:1 artiklaHenkilöstösääntöjä muutetaan seuraavasti:1. Heinäkuun 1 päivästä 2001 lähtien:a) korvataan 45 artiklassa oleva peruskuukausipalkkojen taulukko seuraavalla:>TAULUKON PAIKKA>b) korvataan 59 artiklan 3 kohdassa oleva summa 863,50 euroa 908,40 eurolla;c) korvataan 59 artiklan 3 kohdassa oleva summa 1727,00 euroa 1816,80 eurolla;d) korvataan 60 artiklan 1 kohdassa oleva summa 230,27 euroa 242,24 eurolla;e) korvataan liitteessä 5 olevassa 2 artiklan 1 kohdassa oleva summa 240,73 euroa 253,25 eurolla;f) korvataan liitteessä 5 olevassa 3 artiklan 1 kohdassa oleva summa 10466,65 euroa 11010,92 eurolla;g) korvataan liitteessä 5 olevassa 3 artiklan 1 kohdassa oleva summa 2355,00 euroa 2477,46 eurolla;h) korvataan liitteessä 5 olevassa 3 artiklan 2 kohdassa oleva summa 14129,98 euroa 14864,74 eurolla;i) korvataan liitteessä 5 olevassa 4 artiklan 1 kohdassa oleva summa 1046,66 euroa 1101,09 eurolla;j) korvataan liitteessä 5 olevassa 4 artiklan 1 kohdassa oleva summa 785,01 euroa 825,83 eurolla;k) korvataan liitteessä 5 olevassa 4 artiklan 1 kohdassa oleva summa 523,33 euroa 550,54 eurolla;l) korvataan liitteessä 5 olevassa 4 artiklan 1 kohdassa oleva summa 418,66 euroa 440,43 eurolla;m) korvataan liitteessä 5 olevassa 5 artiklan 3 kohdassa oleva summa 1477,05 euroa 1553,86 eurolla;n) korvataan liitteessä 5 olevassa 5 artiklan 3 kohdassa oleva summa 1969,41 euroa 2071,82 eurolla;o) korvataan liitteessä 5 olevassa 5 artiklan 3 kohdassa oleva summa 2461,76 euroa 2589,77 eurolla.2. Siitä päivästä lähtien, jona tämä päätös tulee voimaan:- korvataan liitteessä 5 olevassa 7 artiklan 3 kohdassa oleva summa 0,22 euroa 0,23 eurolla.2 artiklaTämä päätös julkaistaan Euroopan yhteisöjen virallisessa lehdessä.3 artiklaTämä päätös tulee voimaan sitä päivää seuraavana päivänä, jona se on tehty.Tehty Luxemburgissa 13 päivänä kesäkuuta 2002.Neuvoston puolestaPuheenjohtajaM. Rajoy Brey(1) EYVL C 26, 30.1.1999, s. 23.(2) EYVL C 374, 29.12.2001, s. 70.(3) Lausunto annettu 30. toukokuuta 2002 (ei vielä julkaistu virallisessa lehdessä).


title: Neuvoston päätös, annettu 20 päivänä huhtikuuta 2015, Euroopan elintarviketurvallisuusviranomaisen johtokunnan jäsenen nimittämisestä

text:
               29.4.2015

               FI

               Euroopan unionin virallinen lehti

               C 142/1

         NEUVOSTON PÄÄTÖS,
   annettu 20 päivänä huhtikuuta 2015,
   Euroopan elintarviketurvallisuusviranomaisen johtokunnan jäsenen nimittämisestä
   (2015/C 142/01)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,
   ottaa huomioon Euroopan komission neuvostolle esittämän ehdokasluettelon,
   ottaa huomioon Euroopan parlamentin esittämän kannan,
   sekä katsoo seuraavaa:

               (1)

               Euroopan elintarviketurvallisuusviranomaisen, jäljempänä ’elintarviketurvallisuusviranomainen’, riippumattomuus, korkea tieteellinen taso, avoimuus ja tehokkuus on ehdottomasti taattava. Yhteistyö jäsenvaltioiden kanssa on myös välttämätöntä.

               (2)

               Yksi elintarviketurvallisuusviranomaisen johtokunnan jäsenistä, Valérie BADUEL, on eronnut. Sen vuoksi olisi nimitettävä uusi jäsen hänen jäljellä olevaksi toimikaudekseen.

               (3)

               Elintarviketurvallisuusviranomaisen johtokunnan yhden uuden jäsenen nimittämistä varten neuvosto on arvioinut komission toimittamaa luetteloa komission toimittamien asiakirjojen ja Euroopan parlamentin esittämän kannan perusteella. Tavoitteena on varmistaa mahdollisimman korkea pätevyys ja alan laaja asiantuntemus esimerkiksi johtamisessa ja julkishallinnossa sekä mahdollisimman laaja maantieteellinen jakauma unionissa.

               (4)

               Asetuksen (EY) N:o 178/2002 25 artiklassa edellytetään, että neljällä elintarviketurvallisuusviranomaisen johtokunnan jäsenistä on kuluttajia ja elintarvikeketjun muita sidosryhmiä edustaviin järjestöihin liittyvää kokemusta. Tällä hetkellä neljällä jäsenellä on jo tällaista kokemusta,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraava henkilö Euroopan elintarviketurvallisuusviranomaisen johtokunnan uudeksi jäseneksi 1 päivänä toukokuuta 2015 alkavaksi ja 30 päivänä kesäkuuta 2016 päättyväksi kaudeksi:
   Michael WINTER.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä huhtikuuta 2015.

            Neuvoston puolesta

            Puheenjohtaja

         J. DŪKLAVS

      (1)  EYVL L 31, 1.2.2002, s. 1.


title: Komission päätös (EU) 2016/1610, annettu 7 päivänä syyskuuta 2016, yhdenmukaistetun standardin EN 13383-1:2002 ”Suojakivet. Osa 1: Tuotevaatimukset” viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston asetuksen (EU) N:o 305/2011 nojalla (ETA:n kannalta merkityksellinen teksti)

text:
               8.9.2016

               FI

               Euroopan unionin virallinen lehti

               L 240/6

         KOMISSION PÄÄTÖS (EU) 2016/1610,
   annettu 7 päivänä syyskuuta 2016,
   yhdenmukaistetun standardin EN 13383-1:2002 ”Suojakivet. Osa 1: Tuotevaatimukset” viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston asetuksen (EU) N:o 305/2011 nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY (1) kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 ja erityisesti sen 18 artiklan,
   sekä katsoo seuraavaa:

               (1)

               Asetuksen (EU) N:o 305/2011 mukaisesti sen 17 artiklassa tarkoitettujen yhdenmukaistettujen standardien on täytettävä kyseisellä asetuksella tai sen nojalla vahvistetut yhdenmukaistetun järjestelmän vaatimukset.

               (2)

               Euroopan standardointikomitea (CEN) hyväksyi toukokuussa 2002 yhdenmukaistetun standardin EN 13383-1:2002 ”Suojakivet. Osa 1: Tuotevaatimukset”. Standardin viitetiedot julkaistiin myöhemmin Euroopan unionin virallisessa lehdessä.

               (3)

               Kypros esitti 12 päivänä elokuuta 2015 yhdenmukaistettua standardia EN 13383-1:2002 koskevan virallisen vastalauseen asetuksen (EU) No 305/2011 18 artiklan nojalla. Virallisen vastalauseen aiheena oli standardin 5.2 kohtaan sisältyvä, yhden olennaisen ominaisuuden eli tiheyden kynnysarvoa koskeva vaatimus, jonka mukaan kyseisen tuotteen vähimmäistiheys on 2,3 mg/m3.

               (4)

               Kyproksen mukaan Kyproksella louhitun sellaisen suojakiven määrä, joka täyttää kyseisen kynnysarvon (mainitun vähimmäistiheyden) ei riitä kyseisen tuotteen kysynnän tyydyttämiseen. Kyproksen viranomaiset ovat kuitenkin vuosikymmenien ajan käyttäneet rannikon suojarakentamisessa suojakiveä, jonka tiheys on pienempi, viranomaisten mukaan ilman minkäänlaisia kestävyys- tai vakausongelmia.

               (5)

               Sitä paitsi asiaa käsittelevät CENin elimet ovat todenneet, että muut standardin EN 13383 mukaiset kestävyystestit kattavat kestävyyden arvioinnin riittävällä tavalla, vaikka kyseistä tiheyden kynnysarvoa ei sovellettaisi.

               (6)

               Lisäksi Kypros korosti, että kyseisen kynnysarvon poistaminen on jo läpäissyt muodollisen äänestyksen CENissä standardin EN 13383 uuden version laatimisen yhteydessä.

               (7)

               Suojakiven tiheys on olennainen ominaisuus sellaisia rakennustöitä koskevien perusvaatimusten täyttämisessä, jotka liittyvät rannikoiden suojarakentamiseen. Tässä yhteydessä käytettäviin laskentakaavoihin sisältyy kuitenkin myös muita tekijöitä, kuten käytettävien suojakivien mittasuhteet ja koko. On osoitettu, että sama suojaustaso voidaan saavuttaa suojakivillä, joiden tiheys on pienempi, jos ero kompensoidaan käyttämällä kooltaan suurempia kiviä.

               (8)

               Standardin EN 13383-1:2002 sisällön sekä Kyproksen, muiden jäsenvaltioiden, CENin ja teollisuuden toimittamien tietojen perusteella ja kun on kuultu asetuksen (EU) N:o 305/2011 64 artiklalla perustettua komiteaa kyseisen asetuksen 18 artiklassa tarkoitetulla tavalla, vallitsee laaja yksimielisyys siitä, että kyseisen standardin 5.2 kohdassa vahvistettu tiheyden kynnysarvo voidaan poistaa Euroopan unionin virallisessa lehdessä julkaistun viitetiedon soveltamisalasta.

               (9)

               Näistä syistä kyseisen standardin 5.2 kohdassa vahvistetun tiheyden kynnysarvon noudattaminen ei ole välttämätöntä asetuksella (EU) N:o 305/2011 tai sen nojalla vahvistettujen vaatimusten noudattamiseksi kyseisen yhdenmukaistetun standardin osalta.

               (10)

               Standardin EN 13383-1:2002 viitetiedot olisi jatkossakin julkaistava Euroopan unionin virallisessa lehdessä, mutta sillä varauksella, että kyseisen standardin 5.2 kohdassa vahvistettua tiheyden kynnysarvoa ei sisällytetä viitetiedon soveltamisalaan,

         ON HYVÄKSYNYT TÄMÄN PÄÄTÖKSEN:
   1 artikla
   Standardin EN 13383-1:2002 ”Suojakivi. Osa 1: Tuotevaatimukset”, viitetiedot julkaistaan Euroopan unionin virallisessa lehdessä varauksin. Tällä varauksella poistetaan kyseisen standardin 5.2 kohdassa vahvistettu tiheyden kynnysarvo julkaistun viitetiedon soveltamisalasta.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 7 päivänä syyskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 88, 4.4.2011, s. 5.


Avis juridique important

|

41999D0004

Schengenin säännöstö - Toimeenpanevan komitean päätös, tehty 28 päivänä huhtikuuta 1999, Schengenin tietojärjestelmän teknisen tuen yksikön (C.SIS) perustamiskustannuksista (SCH/Com-ex (99) 4)

Virallinen lehti nro L 239 , 22/09/2000 s. 0454 - 0456

TOIMEENPANEVAN KOMITEAN PÄÄTÖS,tehty 28 päivänä huhtikuuta 1999,Schengenin tietojärjestelmän teknisen tuen yksikön (C.SIS) perustamiskustannuksista(SCH/Com-ex (99) 4)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 92 ja 119 artiklan,on saanut tiedoksi ja hyväksyy asiakirjan SCH/OR.SIS (99) 3 rev,ON PÄÄTTÄNYT SEURAAVAA:Vahvistetaan Schengenin tietojärjestelmän teknisen tuen yksikön (C.SIS) perustamiskustannuksia koskevaan talousarvioon lisätyt uudet menot; tämän perusteella kunkin sopimuspuolen osuus voidaan periä Schengenin tietojärjestelmän teknisen tuen yksikön perustamis- ja käyttökustannuksia koskevan rahoitusasetuksen (C.SIS) (SCH/Com-ex (93) 16 rev 2, 15. joulukuuta 1997) II osaston 2 kohdassa esitetyn menettelyn mukaisesti.Luxemburgissa 28 päivänä huhtikuuta 1999.PuheenjohtajaC. H. SchapperAsia: Useaa vuotta koskeva yhteenveto C.SIS:n hyväksytyistä perustamismenoista Tilanne 31 päivänä joulukuuta 1998SCH/OR.SIS (99) 3 revC.SIS:n perustamis- ja käyttökustannuksia koskevan rahoitusasetuksen (C.SIS) (SCH/Com-ex (93) 16 rev 2) mukaisesti Ranskan valtuuskunta esittää ohessa yhteenvetotaulukon varainhoitovuoden 1998 loppuun mennessä hyväksytyistä C.SIS:n perustamista koskevista uusista menoista.Ohjausryhmän 14 päivänä tammikuuta 1999 esittämän pyynnön mukaisesti oheisessa asiakirjassa on ilmoitettu 2. neljänneksen osalta eri summa kuin 8 päivänä syyskuuta 1998 pidetyssä keskusryhmän kokouksessa hyväksytyssä 2. neljänneksen yleiskatsauksessa (asiak. SCH/OR.SIS (98) 118).Viimeksi mainitussa asiakirjassa oli arvioiden perusteella varattu 41000 000 Ranskan frangia C.SIS:n uudistamista koskevaan sopimukseen. Sen jälkeen, kun sopimus oli allekirjoitettu ATOS-nimisen yrityksen kanssa, huomattiin kuitenkin, että tosiasialliset kustannukset ovat pienemmät kuin arvioitu määrä eli tarkalleen ottaen 38577 191 Ranskan frangia.Tästä erosta johtuen ohjausryhmä pystyi kirjaamaan C.SIS:n uudistamiseen liittyvät menot tähän talousarviokohtaan vuoden 1998 3. ja 4. neljänneksellä ylittämättä tällöin alun perin myönnettyä määrää (so. 41000 000 Ranskan frangia).Tuntuvasta erosta johtuen oli tarpeen korjata vuodeksi 1998 myönnettyjä perustamismenoja koskevaa taulukkoa jo ennen vuodelta 1998 julkistettavaa kertomusta C.SIS:n varainhoidosta, johon sisältyy menojen yksityiskohtainen erittely.Tämä taulukko esitetään toimeenpanevalle komitealle vahvistettavaksi.Monivuotinen taulukko teknisen tuen yksikön (C.SIS) hyväksytyistä perustamismenoista(tilanne 31. joulukuuta 1998)>TAULUKON PAIKKA>


Avis juridique important

|

32001D0513

2001/513/YOS: Neuvoston päätös, tehty 28 päivänä kesäkuuta 2001, lainvalvontaviranomaisille tarkoitetun kannustus-, vaihto-, koulutus- ja yhteistyöohjelman toisen vaiheen perustamisesta (Oisin II)

Virallinen lehti nro L 186 , 07/07/2001 s. 0004 - 0006

Neuvoston päätös,tehty 28 päivänä kesäkuuta 2001,lainvalvontaviranomaisille tarkoitetun kannustus-, vaihto-, koulutus- ja yhteistyöohjelman toisen vaiheen perustamisesta (Oisin II)(2001/513/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 30 artiklan 1 kohdan, 31 artiklan a kohdan ja 34 artiklan 2 kohdan c alakohdan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan unionista tehdyn sopimuksen 29 artiklassa asetetaan unionin tavoitteeksi antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella kehittämällä jäsenvaltioiden yhteistä toimintaa poliisiyhteistyössä ja oikeudellisessa yhteistyössä.(2) Tampereella kokoontuneen Eurooppa-neuvoston päätelmissä vaaditaan rikosten ehkäisemisestä vastaavien viranomaisten yhteistyön tiivistämistä.(3) Jäsenvaltioiden lainvalvontaviranomaisten välistä yhteistyötä on edistetty rikosten torjunnasta vastaavien viranomaisten henkilöstövaihtoa ja koulutusta sekä näiden viranomaisten välistä yhteistyötä koskevasta yhteisestä ohjelmasta joulukuun 20 päivänä 1996 hyväksytyllä neuvoston yhteisellä toiminnalla 97/12/YOS(3) perustetulla Oisin-ohjelmalla.(4) Ohjelman uusimisella, mistä erityisesti säädetään edellä mainitussa yhteisessä toiminnassa, voitaisiin tätä yhteistyötä parantaa, erityisesti käyttämällä täysimääräisesti hyväksi ohjelman toiminnasta saatavaa operatiivista hyötyä.(5) On suotavaa varmistaa Oisin-ohjelmasta tuettujen toimien jatkuvuus ja uusia ohjelma toiseksi kaksi vuotta kestäväksi kaudeksi.(6) Euroopan unionin jäsenyyttä hakeneille maille on annettava paremmat mahdollisuudet tulla mukaan Oisin-ohjelmaan helpottamalla niiden osallistumista ohjelmasta tuettaviin hankkeisiin.(7) Tämän päätöksen täytäntöönpanemiseksi tarvittavista toimenpiteistä olisi päätettävä siinä vahvistettujen menettelyjen mukaisesti.(8) Tähän päätökseen sisältyy ohjelman koko keston ajaksi talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(4) 34 kohdassa tarkoitettu rahoitusohje, sanotun kuitenkaan vaikuttamatta Euroopan yhteisön perustamissopimuksessa määriteltyyn budjettivallan käyttäjän toimivaltaan,ON TEHNYT TÄMÄN PÄÄTÖKSEN:1 artiklaOhjelman perustaminen1. Tällä päätöksellä perustetaan yhteisellä toiminnalla 97/12/YOS perustetun Oisin-yhteistyöohjelman toinen vaihe.2. Ohjelma uusitaan kaudeksi, joka alkaa 1 päivänä tammikuuta 2001 ja päättyy 31 päivänä joulukuuta 2002.2 artiklaOhjelman tavoitteet1. Ohjelmalla edistetään yleistä tavoitetta antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella. Ohjelman tavoitteena on näissä puitteissa tukea jäsenvaltioiden lainvalvontaviranomaisten yhteistyötä ja perehdyttää ne paremmin muiden jäsenvaltioiden vastaavien viranomaisten toimintatapoihin ja toiminnan rajoituksiin.2. Euroopan unionin jäsenyyttä hakeneet maat, jäljempänä "hakijamaat", voivat osallistua hankkeisiin, jotta ne voivat perehtyä Euroopan unionin tämän alan säännöstöön ja valmistautua jäsenyyteen. Hankkeisiin voi osallistua myös muita kolmansia maita, jos tämä edistää hankkeiden tavoitteiden saavuttamista.3 artiklaOhjelmaan osallistuminen1. Ohjelmasta myönnetään yhteisrahoitusta hankkeille, joita Euroopan unionin jäsenvaltioiden lainvalvontaviranomaiset ehdottavat ja joiden tarkoituksena on 2 artiklassa tarkoitettujen tavoitteiden saavuttaminen.2. Tässä päätöksessä "lainvalvontaviranomaisilla" tarkoitetaan jäsenvaltioiden julkisia laitoksia, jotka ovat kansallisen lain nojalla vastuussa rikosten ehkäisemisestä, selvittämisestä ja torjunnasta.3. Jotta hankkeelle voidaan myöntää yhteisrahoitusta, siinä on oltava mukana vähintään kolme jäsenvaltiota tai kaksi jäsenvaltiota ja yksi hakijamaa, ja sillä on oltava 2 artiklassa mainitut tavoitteet.4. Ohjelmasta voidaan rahoittaa myös:a) jäsenvaltioiden järjestämiä erityishankkeita, joista on erityistä hyötyä ohjelman painopisteiden tai hakijamaiden kanssa tehtävän yhteistyön kannalta;b) jäsenvaltioiden järjestämiä täydentäviä toimenpiteitä, kuten seminaareja, asiantuntijoiden kokouksia tai muita toimia, joiden tarkoituksena on ohjelman toteuttamisen yhteydessä saatujen tietojen levittäminen.4 artiklaOhjelmasta tuettavat toimetOhjelmaan sisältyy seuraavanlaisia toimia:a) koulutus;b) vaihto- ja harjoittelujaksot;c) selvitykset ja tutkimukset;d) kokoukset ja seminaarit;e) ohjelman täytäntöönpanon yhteydessä saatujen tulosten levittäminen.5 artiklaOhjelman rahoitus1. Rahoitusohje tämän ohjelman täytäntöönpanoa varten vuosina 2001-2002 on 8 miljoonaa euroa.2. Budjettivallan käyttäjä myöntää vuotuiset määrärahat rahoitusnäkymien puitteissa.3. Hanke, jolle on myönnetty yhteisrahoitusta tästä ohjelmasta, ei voi saada rahoitusta mistään muusta Euroopan unionin yleisestä talousarviosta rahoitettavasta ohjelmasta.4. Rahoituspäätösten perusteella laaditaan rahoitussopimukset komission ja hankkeiden järjestäjien välillä. Komissio valvoo rahoituspäätöksiä ja -sopimuksia, ja tilintarkastustuomioistuin suorittaa niitä koskevat tarkastukset.5. Yhteisön talousarviosta myönnettävän rahoituksen osuus voi olla enintään 70 prosenttia hankkeen kustannuksista.6. Edellä 3 artiklan 4 kohdassa mainitut erityishankkeet ja täydentävät toimenpiteet voidaan kuitenkin rahoittaa kokonaan siten, että 3 artiklan 4 kohdan a alakohdan mukaisten erityishankkeiden osuus voi olla enintään kymmenen prosenttia ja 3 artiklan 4 kohdan b alakohdan mukaisten täydentävien toimenpiteiden osuus enintään viisi prosenttia ohjelman vuotuisista kokonaismäärärahoista.6 artiklaOhjelman täytäntöönpano1. Komissio vastaa ohjelman hallinnoinnista ja täytäntöönpanosta yhteistyössä jäsenvaltioiden kanssa.2. Komissio hallinnoi ohjelmaa Euroopan yhteisöjen yleiseen talousarvioon sovellettavan varainhoitoasetuksen mukaisesti.3. Ohjelman täytäntöönpanoa varten komissio:a) laatii vuotuisen työohjelman, jossa esitetään erityistavoitteet, aiheenmukaiset painopisteet sekä tarvittaessa luettelo erityishankkeista ja täydentävistä toimenpiteistä;b) arvioi ja valitsee hankkeet, jotka 3 artiklassa tarkoitetut hankkeiden järjestäjät ovat esittäneet.4. Komissio antaa ohjelman täytäntöönpanemiseksi toteutettavia toimenpiteitä koskevat ehdotukset 7 artiklassa tarkoitetun komitean käsiteltäviksi riittävän ajoissa, jotta jäsenvaltiot voivat arvioida niitä. Järjestäjien esittämät ehdotukset tutkitaan 8 artiklassa säädettyä neuvoa-antavaa menettelyä noudattaen. Vuotuinen työohjelma, erityistoimet ja täydentävät toimenpiteet tutkitaan 9 artiklassa säädettyä hallintomenettelyä noudattaen.5. Komissio arvioi ja valitsee järjestäjien esittämät hankkeet, edellyttäen että ne ovat sopusoinnussa tämän alan politiikkojen kanssa, seuraavien perusteiden mukaan:a) yhdenmukaisuus ohjelman tavoitteiden kanssa;b) hankkeen eurooppalainen ulottuvuus ja hakijamaiden osallistumisen laajuus;c) yhteensopivuus niiden toimien kanssa, jotka on jo toteutettu tai jotka on tarkoitus toteuttaa Euroopan unionin poliisi- ja tulliasioissa tehtävän oikeudellisen yhteistyön alan poliittisten painopisteiden mukaisesti;d) hankkeen sekä aiemmin toteutettujen, parhaillaan toteutettavien tai tulevien yhteistyöhankkeiden täydentävyys;e) hankkeen järjestäjän kyky panna hanke täytäntöön;f) hankkeen suunnittelun, organisoinnin, esittelyn ja odotettujen tulosten laatu;g) ohjelman perusteella haettavan rahoituksen määrä ja sen suhde odotettuihin tuloksiin;h) odotettujen tulosten vaikutus ohjelman tavoitteisiin.Näiden perusteiden tärkeysjärjestys esitetään vuotuisessa työohjelmassa.7 artiklaKomitea1. Komissiota avustaa Oisin-komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komitea vahvistaa työjärjestyksensä puheenjohtajan ehdotuksesta Euroopan yhteisöjen virallisessa lehdessä julkaistun työjärjestyksen mallin pohjalta.3. Komissio voi kutsua hakijamaiden edustajia komitean kokousten jälkeen pidettäviin tiedotuskokouksiin.8 artiklaNeuvoa-antava menettely1. Jos tähän artiklaan viitataan, komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toteutettavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.9 artiklaHallintomenettely1. Jos tähän artiklaan viitataan, komissiota avustaa hallintokomitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan Euroopan yhteisön perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Tässä tapauksessa komissio voi lykätä päättämiensä toimenpiteiden soveltamista enintään kolmen kuukauden määräajalla ilmoituksen tekopäivästä.4. Neuvosto voi määräenemmistöllä päättää asiasta toisin 3 kohdassa tarkoitetun määräajan kuluessa.10 artiklaArviointi1. Komissio arvioi vuosittain ohjelman täytäntöönpanemiseksi edellisenä vuonna toteutetut toimet. Arvioinnin tulokset toimitetaan komitealle.2. Komissio antaa ohjelman täytäntöönpanosta vuosittain kertomuksen Euroopan parlamentille ja neuvostolle. Ensimmäinen kertomus esitetään ennen 31 päivää heinäkuuta 2002.11 artiklaVoimaantuloTätä päätöstä noudatetaan päivästä, jona se julkaistaan virallisessa lehdessä.Sitä sovelletaan 31 päivään joulukuuta 2002.Tehty Luxemburgissa 28 päivänä kesäkuuta 2001.Neuvoston puolestaPuheenjohtajaB. Rosengren(1) EYVL C 96 E, 27.3.2001, s. 339.(2) Lausunto annettu 5. huhtikuuta 2001 (ei vielä julkaistu virallisessa lehdessä).(3) EYVL L 7, 10.1.1997, s. 5.(4) EYVL C 172, 18.6.1999, s. 1.


Avis juridique important

|

31998D0263

98/263/EY: Neuvoston päätös, tehty 30 päivänä maaliskuuta 1998, Latvian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 121 , 23/04/1998 s. 0021 - 0025

NEUVOSTON PÄÄTÖS,tehty 30 päivänä maaliskuuta 1998,Latvian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä (98/263/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98 (1) ja erityisesti sen 2 artiklan,ottaa huomioon komission ehdotuksen,sekä katsoo, ettäLuxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa,asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin hakijamaalle sekä niitä koskevista myöhemmistä merkittävistä mukautuksista,yhteisön avun saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminan arviointiperusteiden täyttämisessä; jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta,Luxemburgissa kokoontunut Eurooppa-neuvosto on päättänyt, että liittymistä valmistelevan kumppanuuden toteuttamista ja edistymistä yhteisön säännöstön saattamisessa osaksi kansallista lainsäädäntöä tarkastellaan Eurooppa-sopimuksen mukaisissa elimissä,komission lausunnossa esitettiin puolueeton arviointi Latvian tasavallan jäsenyysvalmisteluista ja yksilöitiin ensisijaisia alueita valmistelujen jatkamista varten, jajäsenyyden valmistelemiseksi Latvian tasavallan olisi laadittava kansallinen ohjelma yhteisön säännöstön saattamiseksi osaksi kansallista lainsäädäntöä; tässä ohjelmassa olisi esitettävä aikataulu liittymistä valmistelevaan kumppanuuteen sisältyville ensisijaisille tavoitteille ja välitavoitteiden saavuttamiselle,ON PÄÄTTÄNYT SEURAAVAA:1 artikla Tämän päätöksen liitteessä, joka on erottamaton osa päätöstä, esitetyt periaatteet, ensisijaiset tavoitteet, välitavoitteet ja edellytykset sisältyvät Latvian tasavallan liittymistä valmistelevaan kumppanuuteen asetuksen (EY) N:o 622/98 2 artiklan mukaisesti.2 artikla Liittymistä valmistelevan kumppanuuden toteuttamista valvotaan Eurooppa-sopimuksen mukaisissa elimissä sekä asianomaisissa neuvoston elimissä, joille komissio raportoi säännöllisesti.3 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 30 päivänä maaliskuuta 1998.Neuvoston puolestaM. BECKETTPuheenjohtaja(1) EYVL L 85, 20.3.1998, s. 1.LIITE LATVIA 1. Tavoitteet Liittymistä valmistelevan kumppanuuden tarkoituksena on luoda yhteinen kehys niille lisätoimia edellyttäville ensisijaisille tavoitteille, jotka mainitaan komission lausunnossa Latvian hakemuksesta Euroopan unionin jäseneksi, näiden ensisijaisten tavoitteiden toteuttamisen avustamiseksi Latvialle myönnettävissä oleville rahavaroille sekä kyseiseen apuun liittyville edellytyksille. Liittymistä valmisteleva kumppanuus tarjoaa kehyksen useille politiikan välineille, joita käytetään jäsenyyttä hakeneiden maiden auttamiseksi niiden valmistautuessa jäsenyyteen. Näihin välineisiin kuuluvat muun muassa yhteisön säännöstön hyväksymistä koskeva kansallinen ohjelma, joka Latvian on määrä hyväksyä, sekä talouspolitiikan ensisijaisten tavoitteiden yhteinen arviointi, sopimus järjestäytynyttä rikollisuutta vastaan sekä sisämarkkinaohjeistus. Kukin näistä välineistä on luonteeltaan erilainen, ja niitä valmistellaan ja ne toteutetaan erityistä menettelyä noudattaen. Ne eivät ole olennainen osa tätä kumppanuutta, mutta niiden ensisijaiset tavoitteet ovat kumppanuuden mukaisia.2. Periaatteet Kunkin hakijamaan osalta määritetyt keskeisimmät ensisijaiset tavoitteet liittyvät maiden kykyyn täyttää Kööpenhaminassa vahvistetut edellytykset, joiden mukaan jäsenyys edellyttää, että:- hakijamaassa on vakaat instituutiot, jotka takaavat demokratian, oikeusvaltion, ihmisoikeudet sekä vähemmistöjen kunnioittamisen ja suojelemisen;- hakijamaassa on toimiva markkinatalous, ja se pystyy selviytymään kilpailun paineista ja markkinavoimista unionissa;- hakijamaa pystyy vastaamaan jäsenyyden mukanaan tuomista velvoitteista, mukaan lukien poliittisen unionin sekä talous- ja rahaliiton tavoitteiden noudattaminen.Madridissa kokoontunut Eurooppa-neuvosto korosti hakijamaiden tarvetta mukauttaa hallintorakenteensa yhteisön politiikkojen moitteettoman toiminnan varmistamiseksi liittymisen jälkeen, ja Luxemburgissa kokoontunut Eurooppa-neuvosto korosti, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä; on tarpeen varmistaa, että sitä todella sovelletaan.3. Ensisijaiset tavoitteet ja välitavoitteet Komission lausunnoissa ja niitä koskevassa neuvoston tarkastelussa on tuotu esiin sellaisten toimien laajuus, jotka hakijamaiden on vielä toteutettava tietyillä aloilla valmistautuakseen unioniin liittymiseen ja katsottu, että mikään näistä maista ei täytä tällä hetkellä kokonaan kaikkia Kööpenhaminassa vahvistettuja edellytyksiä. Tämä tilanne edellyttää välitavoitteiden määrittelemistä ensisijaisille tavoitteille, ja niihin kuhunkin on liityttävä asianomaisten maiden kanssa yhdessä asetetut selkeät tavoitteet, joiden saavuttamisesta riippuu hakijamaille myönnettävän avun määrä sekä jo joidenkin maiden kanssa käynnissä olevissa neuvotteluissa edistyminen ja muiden hakijamaiden kanssa käytävien neuvottelujen käynnistäminen. Ensisijaiset tavoitteet ja välitavoitteet on jaettu kahteen ryhmään eli lyhyen ja keskipitkän aikavälin tavoitteisiin. Lyhyen aikavälin tavoitteiden valinnassa on perusteena käytetty Latvian realistisia mahdollisuuksia toteuttaa tavoitteet tai edistyä niiden toteuttamisessa pitkälle vuoden 1998 loppuun mennessä. Koska aika on lyhyt ja ottaen huomioon ensisijaisten tavoitteiden saavuttamiseksi tarvittava hallinnollinen toimintavalmius, lyhyen aikavälin ensisijaisten tavoitteiden lukumäärä on pieni. Keskipitkän aikavälin ensisijaisiksi tavoitteiksi määriteltyjen tavoitteiden toteuttamisen oletetaan vievän yli vuoden, vaikkakin toteuttaminen voi ja sen olisi alettava jo vuoden 1998 aikana.Latviaa pyydetään laatimaan maaliskuun loppuun mennessä yhteisön säännöstön hyväksymistä koskeva kansallinen ohjelma, jossa olisi vahvistettava aikataulu näiden ensisijaisten tavoitteiden ja välitavoitteiden toteuttamiseksi sekä mainittava mahdollisuuksien ja tarpeen mukaan tarvittavien henkilöstön ja rahavarojen määrä.Liittymistä valmisteleva kumppanuus merkitsee sitä, että Latvian on huolehdittava kaikista lausunnossa mainituista asioista. Yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä todella sovelletaan unionissa voimassa olevien perusteiden mukaisesti. Kaikilla jäljempänä mainituilla aloilla tarvitaan yhteisön säännöstön uskottavaa ja tehokasta täytäntöönpanoa ja soveltamista.Komission lausunnon ja sitä koskevan neuvoston tarkastelun perusteella Latvialle on määritetty jäljempänä esitetyt lyhyen ja keskipitkän aikavälin ensisijaiset tavoitteet sekä välitavoitteet.3.1 Lyhyen aikavälin tavoitteet (1998) Poliittiset edellytykset: toimenpiteiden toteuttaminen kansalaisoikeuksien myöntämisen helpottamiseksi ja yhtäläisen aseman myöntämiseksi muille kuin Latvian kansalaisille, mukaan lukien ilman minkään maan kansalaisuutta olevat lapset; latvian kielen opetuksen lisääminen kieltä taitamattomille.Talouden uudistaminen: keskipitkän aikavälin talouspolitiikan ensisijaisten tavoitteiden vahvistaminen ja yhteinen arviointi Eurooppa-sopimuksen yhteydessä; markkinatalouteen perustuvan yritysten rakennemuutoksen nopeuttaminen erityisesti saattamalla yksityistäminen päätökseen; pankkialan jatkuva lujittaminen; maatalouden nykyaikaistaminen sekä maa- ja kiinteistörekisterien perustaminen.Institutionaalisten ja hallinnollisten valmiuksien parantaminen: julkishallinnon rakenteita on uudistettava edelleen erityisesti tulli- ja verohallintojen osalta; varainhoidon valvonnan valmiuksien ja maatalousministeriön lujittaminen; tuomioistuinjärjestelmän koulutusstrategian laatiminen; eläinlääkinnästä ja kasviensuojelusta vastaavien hallintojen vahvistaminen erityisesti ulkorajoilla olevilla toimipaikoilla; instituutioiden vahvistaminen ympäristöalalla; alue- ja rakennepolitiikan edellyttämien rakenteiden luomisen aloittaminen.Sisämarkkinat: mukaan lukien mukaan lukien henkistä ja teollista omaisuutta koskevien oikeuksien, julkisten hankintojen, rahoituspalvelujen, kilpailun, valtionavun ja välillisen verotuksen alojen yhdenmukaistaminen edelleen; valtionapua koskevan lainsäädännön hyväksyminen; avoimuuden lisääminen tukitoimenpiteiden määrityksen parantamisen avulla; uuden trustien vastaisen viranomaisen lujittaminen.Oikeus- ja sisäasiat: erityisesti lisätoimet korruption ja järjestäytyneen rikollisuuden torjumiseksi; tuomioistuinjärjestelmän uudistamisen jatkaminen.Ympäristö: puitelainsäädännön saattamisen osaksi kansallista lainsäädäntöä jatkaminen, yksityiskohtaisten lähentämisohjelmien ja yksittäisiin toimiin liittyvien täytäntöönpanostrategioiden laatiminen ja täytäntöönpano; näiden ohjelmien ja strategioiden suunnittelu ja täytäntöönpanon aloittaminen.3.2 Keskipitkän aikavälin tavoitteet Poliittiset edellytykset: lisäpyrkimykset muiden kuin Latvian kansalaisten yhtäläisen aseman saavuttamisen nopeuttamiseksi helpottamalla kansalaisuuden myöntämistä näille, mukaan lukien ilman minkään maan kansalaisuutta olevat lapset.Talouden uudistaminen: yksityistämisen lujittaminen; markkinatalouteen perustuvan rakennemuutoksen lujittaminen yritys-, rahoitus- ja pankkialoilla; sääntelykehyksen kehittäminen yleishyödyllisten laitosten ja rahoituspalveluiden aloilla; kilpailupolitiikan lujittaminen.Talouspolitiikka: talouspolitiikan ensisijaisten tavoitteiden yhteisen arvioinnin säännöllinen tarkastelu Eurooppa-sopimuksen yhteydessä, minkä tavoitteena on Kööpenhaminassa vahvistettujen, unionin jäsenyyttä koskevien edellytysten täyttäminen ja yhteisön säännöstön käyttöönotto talous- ja rahapolitiikan alalla (talouspolitiikan yhteensovittaminen, lähentymisohjelmien laatiminen, liiallisten alijäämien välttäminen); vaikka Latvian ei oleteta ottavan käyttöön euroa heti unioniin liityttyään, odotetaan sen harjoittavan politiikkaa, jonka tavoitteena on tosiasiallinen lähentyminen unionin taloudellista ja sosiaalista yhteenkuuluvuutta koskevien tavoitteiden mukaisesti sekä nimellinen lähentyminen, joka mahdollistaa lopullisena tavoitteena euron käyttöönoton.Institutionaalisten ja hallinnollisten valmiuksien parantaminen: yhteisön sisämarkkinalainsäädännön täytäntöönpano; yhteisön alueellisten kehitysohjelmien, maatalouspolitiikan (mukaan lukien tilastointivalmiudet) ja petosten vastaisen toimenpiteiden täytäntöönpanoon kykenevien laitosten perustaminen; talousarviomenettelyjen ja makrotaloudellisten ennusteiden laatimisvalmiuden lujittaminen; tuomioistuinjärjestelmän toiminnan parantaminen ja yhteisön lainsäädäntöä ja sen soveltamista koskevan koulutuksen järjestäminen tuomioistuimille; oikeus- ja sisäasioiden toimielinten lujittaminen (riittävän ja tarpeeksi koulutetun henkilöstön varmistaminen erityisesti poliisivoimissa, rajavartiostossa, ministeriöissä ja tuomioistuimissa); tulli- ja verohallintojen uudistaminen yhteisön säännöstön soveltamisvalmiuden varmistamiseksi; elintarvikevalvonnan hallinnon lujittaminen.Sisämarkkinat: mukaan lukien tullia, audiovisuaalista alaa koskevaa politiikkaa, tilastointia ja rahoituspalveluja koskevan lainsäädännön yhdenmukaistaminen; standardointi- ja vaatimustenmukaisuuden arviointirakenteiden tason parantaminen; markkinoiden valvontajärjestelmän perustaminen; teollisuustuotteiden horisontaalisen teknisen lainsäädännön yhdenmukaistaminen; kilpailulainsäädännön yhdenmukaistaminen edelleen erityisesti valtionavun osalta; trustien vastaisten ja valtionavun viranomaisten lujittaminen; yritysten kehittämisen edistäminen, mukaan lukien pienet ja keskisuuret yritykset; yhdenmukaistaminen yhteisön säännöstöön nähden televiestinnän, kuluttajansuojan ja sisäisten energiamarkkinoiden aloilla.Oikeus- ja sisäasiat: mukaan lukien tehokkaan rajavalvonnan kehittäminen erityisesti itärajalla, muuttoliikepolitiikan ja uuden turvapaikka- ja pakolaislainsäädännön täytäntöönpano; viisumipolitiikan yhdenmukaistaminen unionin viisumipolitiikan kanssa ja yhdenmukaistamisen loppuunsaattaminen kansainvälisten yleissopimusten kanssa; järjestäytyneen rikollisuuden (erityisesti rahanpesu, huumeet ja ihmiskauppa) ja korruption torjumisen tehostaminen ottaen erityisesti huomioon Schengenin sopimusten määräykset.Maatalous: mukaan lukien yhdenmukaistaminen yhteisön maataloussäännöstöön nähden (mukaan lukien eläinlääkintää ja kasviensuojelua koskevat seikat ja erityisesti ulkorajoilla suoritettavat tarkastukset); huomion kiinnittäminen maatalouden ympäristöasioihin ja biologiseen monimuotoisuuteen; maarakenteen lujittaminen ja maaseutupolitiikan kehittäminen; yhteisen maatalouspolitiikan täytäntöönpanovalmiuden kehittäminen erityisesti hallinnon perusjärjestelmien ja hallintorakenteiden osalta maatalouden markkinoiden valvomiseksi sekä rakennetoimenpiteiden ja maaseudun kehittämistoimenpiteiden täytäntöönpanemiseksi; eläinlääkintää ja kasviensuojelua koskevien vaatimusten käyttöönotto ja täytäntöönpano; tiettyjen elintarvikkeiden jalostuslaitosten sekä testaus- ja analysointilaitosten toiminnan parantaminen; maatalouselintarvikealan rakenneuudistus.Kalastus: yhteisen kalastuspolitiikan voimaansaattamis- ja täytäntöönpanovalmiuksien kehittäminen.Liikenne: lisäpyrkimykset yhdenmukaistamisessa yhteisön säännöstöön nähden erityisesti maantiekuljetusten (tekniset säännöt ja verotus), merikuljetusten (turvallisuus) ja rautatiekuljetusten aloilla sekä tarpeelliset, liikenteen infrastruktuuriin suuntautuvat investoinnit erityisesti Euroopan laajuisten verkkojen laajentamiseksi.Työllisyys ja sosiaalikysymykset: sopivien työmarkkinarakenteiden kehittäminen ja työllisyyspolitiikan yhteinen tarkastelu valmistautumiseksi osallistumaan unionin yhteensovittamiseen; työvoima-, työterveys- ja työturvallisuuslainsäädännön yhteensovittaminen sekä täytäntöönpanojärjestelmien kehittäminen; erityisesti työterveyttä ja -turvallisuutta koskevan kehysdirektiivin säännösten antaminen varhaisessa vaiheessa; naisten ja miesten yhtäläisten mahdollisuuksien voimaan saattaminen; aktiivisen ja itsenäisen sosiaalisen vuoropuhelun kehittäminen edelleen; sosiaaliturvan kehittäminen edelleen; sitoutuminen saattamaan kansanterveyden vaatimukset unionin vaatimusten mukaisiksi.Ympäristö: valvonta- ja täytäntöönpanorakenteiden sekä -valmiuksien kehittäminen; yksittäisiä säädöksiä koskevien lähentämisohjelmien jatkuva suunnittelu ja täytäntöönpano; erityisesti olisi kiinnitettävä huomiota ilman pilaantumiseen sekä juomavesi-, jätevesi- ja jätehuoltoaloihin; ympäristönsuojeluvaatimukset ja kestävän kehityksen tarve on otettava huomioon kansallisia alakohtaisia politiikkoja laadittaessa ja täytäntöönpantaessa.Aluepolitiikka ja yhteenkuuluvuus: oikeudellisen, hallinnollisen ja talousarviota koskevan kehyksen käyttöönotto sellaista kansallista politiikkaa varten, joka käsittelee alueellisia eroja yhdenmukaista lähestymistapaa noudattaen, minkä ansiosta Latvia voi osallistua unionin rakenneohjelmiin siihen liityttyään.4. Ohjelmointi Vuosille 1995-1997 myönnetyt Phare-ohjelman määrärahat olivat yhteensä 112 miljoonaa ecua. Edellyttäen, että Phare-ohjelman talousarvio hyväksytään jäljellä olevan ajanjakson osalta, komissio vahvistaa määrärahat vuosille 1998 ja 1999. Latviaa voidaan lisäksi tukea vuodelle 1998 suunnitellun ns. catch-up -välineen avulla. Rahoitusehdotukset esitetään Phare-ohjelman hallintokomitealle asetuksen (ETY) N:o 3906/89 mukaisesti. Hakijamaiden osallistumista yhteisrahoitukseen edellytetään järjestelmällisesti kaikissa investointihankkeissa. Vuodesta 2000 alkaen annettava rahoitusapu sisältää maataloudelle annettavan avun ja rakennevälineen, joilla asetetaan koheesiorahastoa vastaavat toimenpiteet etusijalle.5. Ehdollisuus Yhteisön avun edellytyksenä on, että Latvia noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy tämän liittymistä valmistelevan kumppanuuden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätöksen antamiseen rahoitusavun keskeyttämisestä asetuksen (EY) N:o 622/98 4 artiklan nojalla.6. Valvonta Liittymistä valmistelevan kumppanuuden täytäntöönpanoa valvotaan Eurooppa-sopimuksen yhteydessä. Valvominen aloitetaan vuonna 1998, ennen kuin komissio antaa neuvostolle ensimmäisen säännöllisin väliajoin annettavan kertomuksensa, jossa arvioidaan Latvian edistymistä, mukaan lukien liittymistä valmistelevan kumppanuuden täytäntöönpano.Liittymistä valmistelevan kumppanuuden asianomaisia osa-alueita käsitellään osa-alueesta vastaavassa alakomiteassa. Assosiaatiokomitea käsittelee ensisijaisiin tavoitteisiin ja välivaiheen tavoitteisiin liittyvää yleistä kehitystä, edistymistä ja ongelmia sekä alakomiteoiden sille käsiteltäviksi toimittamia erityisiä kysymyksiä. Assosiaatiokomitea raportoi assosiaationeuvostolle liittymistä valmistelevan kumppanuuden täytäntöönpanosta.Phare-ohjelman hallintokomitea varmistaa, että rahoituspäätökset ovat liittymistä valmistelevan kumppanuuden mukaisia.Liittymistä valmistelevaa kumppanuutta muutetaan tarvittaessa asetuksen (EY) N:o 622/98 2 artiklan mukaisesti. Komissio ehdottaa, että tätä kumppanuutta tarkastellaan ennen vuoden 1999 loppua ja säännöllisin väliajoin sen jälkeen, mistä neuvosto tekee muodollisen päätöksen. Näissä tarkasteluissa arvioidaan tarvetta tarkentaa välitavoitteita sen perusteella, kuinka Latvia on edistynyt tämän kumppanuuden mukaisesti asetettujen tavoitteiden saavuttamisessa.


title: 2013/57/EU: Neuvoston päätös, annettu 22 päivänä tammikuuta 2013 , alueiden komitean saksalaisen jäsenen ja saksalaisen varajäsenen nimeämisestä

text:
               25.1.2013

               FI

               Euroopan unionin virallinen lehti

               L 22/19

         NEUVOSTON PÄÄTÖS,
   annettu 22 päivänä tammikuuta 2013,
   alueiden komitean saksalaisen jäsenen ja saksalaisen varajäsenen nimeämisestä
   (2013/57/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 päätöksen 2009/1014/EU (1) ja 18 päivänä tammikuuta 2010 päätöksen 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Niclas HERBSTin toimikauden päätyttyä.

               (3)

               Yksi alueiden komitean varajäsenen paikka on vapautunut Rolf FISCHERin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Regina POERSCH, Mitglied des Schleswig-Holsteinischen Landtags,

                     ja

               b)

               varajäseneksi:

                           —

                           Peter LEHNERT, Mitglied des Schleswig-Holsteinischen Landtags.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä tammikuuta 2013.

            Neuvoston puolesta

            Puheenjohtaja

         M. NOONAN

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

31998D0678

Neuvoston päätös, tehty 9 päivänä marraskuuta 1998, Euroopan yhteisön ja Laon demokraattisen kansantasavallan välisen tekstiilituotteiden kauppaa koskevan sopimuksen väliaikaisesta soveltamisesta

Virallinen lehti nro L 321 , 30/11/1998 s. 0041 - 0082

NEUVOSTON PÄÄTÖS,tehty 9 päivänä marraskuuta 1998,Euroopan yhteisön ja Laon demokraattisen kansantasavallan välisen tekstiilituotteiden kauppaa koskevan sopimuksen väliaikaisesta soveltamisesta (98/678/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäkomissio on Euroopan yhteisön puolesta neuvotellut Euroopan yhteisön ja Laon demokraattisen kansantasavallan välisen tekstiilituotteiden kauppaa koskevan sopimuksen, joka parafoitiin 16 päivänä kesäkuuta 1998, jakyseistä sopimusta olisi sovellettava väliaikaisesti 1 päivästä joulukuuta 1998 alkaen kunnes sen hyväksymiseksi tarvittavat menettelyt on saatu päätökseen, edellyttäen että Laon demokraattinen kansantasavalta vastavuoroisesti soveltaa sopimusta väliaikaisesti,ON TEHNYT TÄMÄN PÄÄTÖKSEN:Ainoa artiklaEuroopan yhteisön ja Laosin demokraattisen kansantasavallan välistä tekstiilituotteiden kauppaa koskevaa sopimusta sovelletaan väliaikaisesti 1 päivästä joulukuuta 1998 alkaen, kunnes sen hyväksymiseksi tarvittavat menettelyt on saatu päätökseen, edellyttäen että Laon demokraattinen kansantasavalta vastavuoroisesti soveltaa sopimusta väliaikaisesti.Sopimuksen teksti on tämän päätöksen liitteenä.Tehty Brysselissä 9 päivänä marraskuuta 1998Neuvoston puolestaW. SCHÜSSELPuheenjohtaja


Avis juridique important

|

31998D0367

98/367/EY: Neuvoston päätös, tehty 10 päivänä marraskuuta 1997, Euroopan yhteisöjen ja niiden jäsenvaltioiden sekä Puolan tasavallan välisen assosiaation perustavan Eurooppa-sopimuksen mukaisen, Puolan öljyalan nykyaikaistamista koskevan Euroopan yhteisön ja Puolan tasavallan välisen sopimuksen tekemisestä kirjeenvaihtona

Virallinen lehti nro L 165 , 10/06/1998 s. 0015 - 0015

NEUVOSTON PÄÄTÖS,tehty 10 päivänä marraskuuta 1997,Euroopan yhteisöjen ja niiden jäsenvaltioiden sekä Puolan tasavallan välisen assosiaation perustavan Eurooppa-sopimuksen mukaisen, Puolan öljyalan nykyaikaistamista koskevan Euroopan yhteisön ja Puolan tasavallan välisen sopimuksen tekemisestä kirjeenvaihtona (98/367/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, jaottaa huomioon komission ehdotuksen,ON PÄÄTTÄNYT SEURAAVAA:1 artikla Hyväksytään Euroopan yhteisön puolesta Euroopan yhteisöjen ja niiden jäsenvaltioiden sekä Puolan tasavallan välisen assosiaation perustavan Eurooppa-sopimuksen mukainen, Puolan öljyalan nykyaikaistamista koskeva Euroopan yhteisön ja Puolan tasavallan välinen kirjeenvaihtona tehty sopimus.Sopimuksen teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tehty Brysselissä 10 päivänä marraskuuta 1997.Neuvoston puolestaJ. POOSPuheenjohtaja